D’autrestantes ne deishè as mèns hilhs e vau en tot húger pr’amor qu’aucí ath hilh estimat d’Idomenèu, a Orsilòc, eth de pès leugèrs, que depassaue ena leugeresa des sòns pès as òmes industriosi dera vasta Creta; eth quau volec privar-me deth butin de Troia que per eth tantes fatigues auia patit, ja combatent damb es òmes, ja regant es terribles ondades, per çò de non auer-me prestat a complàder ath sòn pair, en tot servir-lo en pòble des troians, a on jo èra capitan de d’auti companhs.